अपनी त्वचा के प्रकार को पहचानना (Determining Your Skin Type) सीटीएम (CTM) अपनाना मेकअप करना (Wearing Makeup) अपनी लाइफस्टाइल पर ध्यान देना (Monitoring Your Lifestyle Habits)
त्वचा के पाँच अलग-अलग प्रकार होते हैं, जिसमें ड्राइ (शुष्क), ओइली (तेलीय), कॉम्बिनेशन, नॉर्मल और सेंसिटिव नाम शामिल हैं, और अपनी त्वचा की देखभाल करने से पहले, जरूरी है कि आपको आपकी त्वचा का प्रकार मालूम होना चाहिए। हर प्रकार की त्वचा की देखभाल अलग तरह से की जाती है, इसलिए अपनी त्वचा की, उसके प्रकार के हिसाब से देखभाल करना जानकर आपको बेहतर ग्लो पाने में मदद मिलेगी। अपनी त्वचा के प्रकार का परीक्षण करने के लिए, जरूरी है, कि आप अपनी त्वचा में मौजूद धूल-मिट्टी, मेकअप और ओइल्स को हटाने के लिए, इसे माइल्ड क्लींजर से क्लींज करें। फिर, एक टॉवल से थपथपा कर इसे सुखाएँ, लेकिन ध्यान रखें, कि आपको अपनी त्वचा को घिसना या रगड़ना नहीं हैं, नहीं तो इससे आपकी त्वचा में जलन भी हो सकती है। अपनी त्वचा को क्लींज करने और सुखाने के बाद, लगभग 30 मिनट तक इंतज़ार करें, फिर अपने टी ज़ोन की त्वचा का परीक्षण करें। एक नैप्किन या टिशू पेपर लें, इससे अपने टी ज़ोन को बड़े आराम से दबाएँ, ऐसा करते वक़्त ध्यान रखें, कि यहाँ का पूरा भाग, टिशू पेपर के संपर्क में होना चाहिए। टी ज़ोन में, आपका माथा और आपकी नाक आती है। ध्यान से देखिये, आपके आइब्रो के ऊपर का भाग टी (T) का ऊपरी हिस्सा बनाता है और आपकी नाक की लंबाई, टी की नीचे की लंबाई को दर्शाती है। टिशू को अपने चेहरे से हटा लें, और फिर अपनी त्वचा के प्रकार का पता लगाने के लिए, इस पेपर पर मौजूद आपके चेहरे की धूल-मिट्टी और ऑइल पर नजर डालें। यहाँ पर ऐसी कुछ चीज़ें दी हुई हैं, जो आपको वहाँ नजर आ सकती हैं:  ड्राइ (शुष्क): आपकी त्वचा एकदम खिंची हुई और रूखी लगेगी, अपनी त्वचा को साफ करने के बाद, आपको यहाँ पर रूखी और बेजान त्वचा के संकेत नजर आएँगे, और त्वचा के पोर (या रोमछिद्र) काफी छोटे नजर आएँगे। इस प्रकार की त्वचा के लिए, आपको इसे मॉइस्चराइज़ करते हुए ज्यादा ख्याल रखना होगा। ओइली (तेलीय): चमकदार चेहरा और टिशू पर बहुत सारा ऑइल, साथ ही बड़े-बड़े पोर्स। इस प्रकार की त्वचा में ग्लो लाने के लिए, आपको कुछ हल्के प्रोडक्ट्स का इस्तेमाल करके, अपनी त्वचा में ऑइल के उत्पादन में कमी लानी होगी। आप भी अपने चेहरे पर ऑइल वाला ग्लो नहीं चाहती होंगी! कॉम्बिनेशन (Combination): इस प्रकार में आपका टिशू पेपर टी ज़ोन की वजह से ओइली हो जाएगा और आपके चेहरे के अन्य हिस्से या तो नॉर्मल होंगे या फिर ओइली। ये एक बहुत कॉमन त्वचा का प्रकार है, जिसकी देखभाल काफी आसानी से हो जाती है। नॉर्मल (Normal): टिशू में थोड़ा सा ऑइल होगा और त्वचा में कहीं भी दरार नजर नहीं आएगी। इसका असल में यही मतलब होता है, कि आपकी त्वचा एकदम स्वस्थ्य है और पर्याप्त मात्रा में ऑइल बना रही है -- न बहुत ज्यादा, न बहुत कम। ऐसे में आपको अपनी त्वचा की सामान्य स्थिति को बनाए रखने के लिए, अभी भी अपने चेहरे की रोजाना देखभाल करना होगी। सेंसिटिव (Sensitive): ये जरूरी नहीं, कि ये आपको टिशू में नजर ही आए, लेकिन ये आपके चेहरे से टिशू हटाने के बाद, चेहरे पर जरूर नजर आएगा। क्या आपका चेहरा लाल या खीजा हुआ नजर आ रहा है? क्या आपको आपके चेहरे पर किसी भी तरह के फेशियल केयर प्रोडक्ट का इस्तेमाल करने से जलन का अहसास होता है? अगर ऐसा हो रहा है, तो आपकी त्वचा सेंसिटिव है और चेहरे को साफ करते वक़्त बस आपकी ओर से जरा ज्यादा ध्यान रखने की जरूरत है, कि आप कहीं ऐसे प्रोडक्ट्स तो इस्तेमाल नहीं कर रहे हैं, जो त्वचा के लिए ज्यादा कठोर हैं। ये जरूरी है, कि आप रोजाना इस रूटीन का पालन करें, क्योंकि ये आपकी त्वचा को वही नमी और सफाई प्रदान करेगा, जिसकी इसे जरूरत है। सुबह सबसे पहले ऐसा करने से आपको एकदम ताजा, साफ चेहरा मिलेगा, जिससे आपका दिन की शुरुआत एकदम खास होगी, फिर इसी रूटीन को रात में भी दोहराएँ।  ऐसे लोग, जिनकी त्वचा काफी सेंसिटिव है या ड्राइ है, उन्हें इसे दिन में सिर्फ एक-बार ही करना चाहिए, क्योंकि त्वचा को ज्यादा साफ करने की वजह से आपकी त्वचा और ज्यादा ड्राइ हो सकती है और इसकी वजह से इसमें जलन या खुजली भी हो सकती है। अगर आपकी त्वचा ड्राइ है, तो सुबह के वक़्त सीटीएम (CTM) अपनाएँ और फिर रात को सोने से पहले अपना मेकअप हटाएँ और अपने चेहरे की मॉइस्चराइजिंग करें। याद रखिए, कि एक्स्फ़ोलिएट (exfoliating) करना भी जरूरी होता है। एक अच्छे फेस स्क्रब या एंजाइम एक्स्फ़ोलिएंट की मदद से, नॉर्मल या ओइली त्वचा को हफ्ते में दो और तीन बार एक्स्फ़ोलिएट करें और ड्राइ या सेंसिटिव त्वचा को हफ्ते में एक या दो बार एक्स्फ़ोलिएट करें। अपने चेहरे को हर रोज धोने के लिए, एक सॉफ्ट, जेंटल क्लींजर खरीद लें। अपने चेहरे से धूल हटाने में मदद के लिए, अपने चेहरे को गुनगुने पानी से धोएँ, और फिर अपने चेहरे से ऑइल निकालने और इसे साफ करने के लिए, क्लींजर का इस्तेमाल करें। क्लींजर के अपनी उँगलियों के सिरों पर रखें और इसे अपने चेहरे पर और अपनी गर्दन पर सर्क्युलर मोशन में घुमाएँ और जिसे अपने चेहरे के सेंटर से शुरू करें। फिर, गुनगुने पानी से धो लें और एक टॉवल के जरिये इसे थपथपा कर सुखा लें।  आपको अपनी त्वचा के प्रकार के हिसाब से सूट होने वाला क्लींजर ही इस्तेमाल करना है। आप जब क्लींजर खरीदेंगे, तब आपको इसकी बोटल के ऊपर आपकी त्वचा के प्रकार के हिसाब से अच्छे क्लींजर की सारी जानकारी लिखी हुई मिलेगी। आप चाहें तो अपने लिए एक ऐसे नेचरल फेशियल क्लींजर का इस्तेमाल कर सकते हैं, जिससे आपके चेहरे पर जरा कम जलन का अहसास हो। एक क्रीम क्लींजर और ज्यादा हाइड्रेटिंग होता है, तो इसलिए इसके इस्तेमाल से आपको और ज्यादा तरोताजा अहसास होगा, और अगर आपकी त्वचा ड्राइ है, तो ऐसे में इसे इस्तेमाल करना आपके लिए और भी अच्छा होगा। हालाँकि, अगर आपकी त्वचा और ज्यादा ओइली है या फिर आप आपका मेकअप हटाना चाहती हैं, तो इसके लिए आप एक जेल क्लींजर का इस्तेमाल भी कर सकते हैं। रात को हमेशा सोने जाने से पहले मेकअप जरूर हटाया करें, फिर चाहे आप रोजाना सुबह उठकर अपना चेहरा क्यों न धोते हों। सोते वक़्त अपने चेहरे पर मेकअप रहने देने से, सुबह आपकी त्वचा और भी ओइली बन सकती है और इसकी वजह से आपके पोर्स या रोमछिद्र भी ब्लॉक हो सकते हैं। आप अपनी आँखों के या चेहरे के मेकअप को आसानी से हटाने के लिए, मेकअप रिमूवर या क्लींजिंग वाइप्स का इस्तेमाल भी कर सकते हैं। एक कॉटन बॉल लें, और इसे टोनर में भिगो दें या टोनर को इस बॉल पर डाल लें और इसे आपके टी ज़ोन पर और अन्य प्रभावित हिस्सों पर स्वाइप करें। अगर आपकी त्वचा ओइली है, तो ऐसे में टोनर उन प्रभावित हिस्सों के ऊपर काफी अच्छा प्रभाव दिखाता है। अगर आपकी त्वचा ड्राइ या सेंसिटिव है, तो ऐसे में टोनर का इस्तेमाल करने में सावधानी बरतें, ताकि ये आपकी त्वचा को और ज्यादा ड्राइ न कर पाए और टोनर को इस्तेमाल करने से पहले हमेशा इसे अपनी त्वचा के छोटे से हिस्से पर लगाकर देखें, कि ये आपकी त्वचा पर कैसा महसूस हो रहा है। कुछ टोनर्स, दूसरे टोनर के मुक़ाबले जरा ज्यादा स्ट्रॉंग होते हैं, तो इसलिए आपको पहले बोटल को अच्छे से पढ़ लेना चाहिए और आपकी ड्राइ या सेंसिटिव त्वचा के लिए बेस्ट टोनर के ऊपर कुछ रिसर्च जरूर कर लें। जब आप आपके चेहरे को साफ कर लें, फिर आप अपने चेहरे को हाइड्रेटेड और हैल्दी बनाए रखने के लिए मॉइस्चराइज़र का इस्तेमाल कर सकते हैं। मॉइस्चराइज़र भी अलग-अलग प्रकार का आता है, तो इससे आप अपनी त्वचा के प्रकार के हिसाब से अपने लिए उपयुक्त मॉइस्चराइज़र की तलाश कर सकते हैं। फिर चाहे आपकी त्वचा कितनी भी ओइली क्यों न हो, आपको इसे मॉइस्चराइज़ करना ही है-- बस अपने लिए एक ऐसा मॉइस्चराइज़र खरीदें, जो हल्का हो और जिसे खास रूप से ओइली त्वचा के लिए तैयार किया गया हो। एसपीएफ़ (SPF) वाले मॉइस्चराइज़र को खरीदना भी आपकी त्वचा को दिन के समय धूप की किरणों से होने वाले नुकसान से बचा सकते हैं। क्योंकि आपकी आँखों के नीचे का हिस्सा, त्वचा का सबसे पतला हिस्सा होता है, इसमें मॉइस्चर की काफी कमी होती है। एक मटर के दाने के आकार की आँखों की क्रीम को अपनी आँखों के चारों तरफ, नीचे की हड्डी के अंतर्गत रखें और फिर इस क्रीम को अपनी त्वचा में सोक जाने दें। अगर आपकी आँखों के नीचे डार्क सर्कल्स हैं, झुर्रियाँ हैं या फिर आपकी आँखों में सूजन है, तो ये आपकी काफी मदद कर सकती है। बहुत से लोगों की स्किन एकदम बेरंग या धब्बेदार हो जाती है, इसलिए अपनी स्किन टोन को ईवन करना, त्वचा की लाली को हटाने का और चेहरे पर हैल्दी ग्लो पाने का सबसे जरूरी स्टेप है। एक रंगीन मॉइस्चराइज़र को अपनी स्किन पर अच्छे से मिलाकर लगाएँ। ध्यान रखें, कि आपको इसे आपकी स्किन टोन से मिलता हुआ (अगर आपकी स्किन आइवरी है, तो आप भी इस पर ब्रोंज कलर का इस्तेमाल नहीं करना चाहेंगे) ही इस्तेमाल करना है और इसे एकदम जमा न लें। अपनी टोन को सुधारने के लिए एक ऐसे मॉइस्चराइज़र की तलाश करें, जो आपकी स्किन पर बनावटी न लगे। आपकी स्किन अगर दो शेड्स के बीच में है, तो एक ऐसे शेड का चयन करें, जो आपकी स्किन से हल्के रंग का हो। आपकी स्किन के मुक़ाबले, एक हल्के कंसीलर का इस्तेमाल करें। ये आपके धब्बों को, लाली को और डार्क सर्कल्स को हल्का करने में मदद करेगा। अपनी स्किन के समस्याग्रस्त हिस्से में इसकी ज़रा सी मात्रा रखें और इसे अपनी उँगलियों की मदद से, हल्के हाँथ से मिलाएँ। आँखों के नीचे के घेरे हल्के करने के लिए, इसे लगाएँ और साथ ही किसी भी तरह की सूजन, डार्क सर्कल्स को या आपकी स्किन पर कहीं भी मौजूद लाली या अनईवन टोन को छिपाने के लिए भी कंसीलर काफी मददगार हो सकता है। इसे उचित मात्रा में ही इस्तेमाल करें: आप अगर बहुत सारा कंसीलर इस्तेमाल करते हैं, और इसे अच्छी तरह से नहीं मिलाते हैं, तो आप आपके धब्बों को और ज्यादा हाइलाइट कर लेंगे। वहीं दूसरी ओर, आप अगर बहुत कम मात्रा इस्तेमाल करेंगे, तो ऐसे में आप आपके दाग-धब्बों को और प्रभावित हिस्सों को अच्छी तरह से नहीं ढँक पाएंगे। एक ऐसा ब्रोंजर इस्तेमाल करें, जो आपकी स्किन टोन से एक या दो शेड डार्क हो और काबुकी (kabuki) ब्रश की मदद से ब्रोंजर को अपने चेहरे पर बिखेर लें और फिर ब्लेन्ड करने के लिए अपने गर्दन और सीने तक ले जाएँ। ब्रश को ब्रोंजर में डुबो दें, जरूरत से ज्यादा ब्रोंजर को निकाल दें और इसे सर्क्युलेशन मोशन में अप्लाय करें। आप एक काबुकी ब्रश को ज़्यादातर ड्रग स्टोर में, कॉस्मेटिक सेक्शन में पा सकते हैं। इसमें चौड़े, घने ब्रिस्टल के साथ भी कवरेज के लिए एक गुंबददार आकार का सिरा होता है। अपने गालों पर ग्लो तैयार करने के लिए, एक लाइट पिंक या पीच कलर के ब्लश को चुनें और इसे अपने चीकबोन्स पर ब्रश कर लें। आईने में देखकर मुस्कुराएँ और इसे अपने गालों के उभरे (एप्पल ऑफ चीक्स) भाग पर लगाएँ, इसे अपने टेम्पल्स की तरफ मिलाते जाएँ, इसे सिर्फ इतना ही इस्तेमाल करें, जिससे एक हल्का सा ग्लो तैयार हो जाए। ब्लश आपके चेहरे को एकदम सिंपल से दिखाने से बचाता है। ये स्टेप वैकल्पिक है, लेकिन ये आपके चेहरे की रूपरेखा को उभारने में मदद करता है और एक मोती की तरह चमक तैयार करता है। क्रीम हाइलाइटर को अपने चीकबोन्स पर, अपनी नाक के सिरे पर, आपकी क्यूपिड बो (आपके होंठों का बीच वाला हिस्सा, जहां पर अवतल बनता है), और साथ ही आपकी ब्रो के आर्क पर स्वाइप करें। फिर हाइलाइट्स को नेचरल बनाने के लिए, अपनी उँगलियों के सिरों से ब्लेंड करें। आप जब आपका मेकअप करना खत्म कर लें, फिर एक बार अपने आपको आईने में देखें और आपके इस नेचरल ग्लो की तारीफ करें! इस मेकअप स्टाइल से आप एकदम कुछ इतने नेचरल नजर आएंगे, जैसे आपने मेकअप किया ही नहीं है, इसलिए अगर आपको ऐसा लग रहा है, कि आपका मेकअप बहुत ज्यादा दिख रहा है, तो आपको इसमें कुछ कमी करने का सोच लेना चाहिए। क्या आप बहुत ज्यादा परेशान हैं, थके हुए हैं या किसी बात को लेकर तनाव में हैं? तनाव की वजह से ऐक्ने या मुँहासे आ सकते हैं, तो इसलिए उन सभी बातों के ऊपर ध्यान दें, जो आपको ऐसे अभिभूत कर रही हैं और फिर इन्हें अपनी लाइफ से बाहर निकाल फेंकने के तरीकों की तलाश करें या अपनी हैल्थ को बेहतर बनाने के लिए, इनके असर को कम करने की कोशिश करें।  जब आप तनाव में होते हैं, तब आपका शरीर स्ट्रेस हॉरमोन रिलीज करता है, जिसमें कोरिस्टोल (cortisol) शामिल है, जो आपकी त्वचा में ऑइल के प्रॉडक्शन को बढ़ाते हैं, जिसकी वजह से मुँहासे जन्म लेते हैं।  पर्याप्त नींद लेने से भी स्ट्रेस के लेवल को कम करने में मदद मिलती है। आप जब अपनी नींद का एक घंटा भी काट लेते हैं, तब आपका सायकोलोजिकल स्ट्रेस में 14% का इजाफा हो जाता है। सोचिए, कि एक रात में आपकी नींद के चार घंटे गँवाकर--- आप इसकी संभावना को 50% से बढ़ा लेंगे! रोजाना सात घंटे की नींद लेने का लक्ष्य बनाएँ, ताकि आप अपर्याप्त आराम करने की वजह से होने वाले स्ट्रेस की वजह से मुँहासे होने के खतरे से बच जाएंगे। त्वचा को साफ रखने में, आपकी डाइट एक बेहद अहम भूमिका अदा करती है। अगर आप बहुत ज्यादा फैटी, ग्रीसी भोजन या जंक फूड लिया करते हैं, तो आपकी त्वचा उस भोजन के ऊपर प्रतिक्रिया देगी और आपकी त्वचा में मुँहासे होने की संभावना भी बढ़ जाएगी। ध्यान देकर देखें, कि आप किस तरह का भोजन लेते आ रहे हैं और क्या ये आपके चेहरे पर आने वाले मुँहासों से किसी भी तरह से संबंध रखता है। एक डाइट, जिसमें रिफाइंड शुगर की अधिकता होती है, जिसे हाइ ग्लाइसेमिक इंडेक्स (high glycemic index) डाइट के नाम से भी जाना जाता है, ये भी मुँहासों के कारक हो सकते हैं, तो इसलिए न्यूट्रीशनल लेबल को पढ़ें और ऐसे हर उस फूड से दूरी बनाकर रखें, जिनमें इस तरह की शुगर की अधिकता हो। हालाँकि, ऐसे बहुत सारे फूड्स मौजूद हैं, जो आपकी त्वचा को और बदतर बना सकते हैं, वहीं दूसरी तरफ ऐसे बहुत सारे फूड्स मौजूद हैं, जो आपकी त्वचा के लिए लाभदायक होते हैं, जो कि आपको हैल्दी रखने के लिए जरूरी सारे हाइड्रेशन को बनाए रखते हैं। अपनी डाइट के लिए फूड्स का चयन करते वक़्त ध्यान देने योग्य बातों में, ये कुछ खास बातें शामिल हैं:  सेलेनियम (Selenium) -- ये एक ऐसा मिनरल है, जो आपकी त्वचा पर फ्री रेडिकल्स, जो झुर्रियाँ, ड्रायनेस और अलग बीमारियों को जन्म देने के कारक हैं, को बनने से बचाता है। आप इन मिनरल्स को ब्राजीलियन नट्स, झींगा, सैल्मन (salmon), होल व्हीट पास्ता, और अंडे जैसे फूड्स में पाएँगे। एंटीऑक्सीडेंट्स (Antioxidants)--ये भी फ्री रेडिकल्स को आपके शरीर में दाखिल होने से रोकते हैं। बेरी, टमाटर, पालक, बीट्स, कुम्हड़ा और मीठे आलू में एंटीऑक्सीडेंट्स पाया जाता है। CoQ10 -- यह एक महत्वपूर्ण एंटीऑक्सीडेंट है, जो उम्र बढ़ने के साथ, आपके शरीर घटता जाता है। आप इसे सैल्मन, पॉल्ट्री, चिकन, मैकरेल और होल ग्रैन में पाया जाता है। झुर्रियाँ कम करने के लिए कुछ स्किन केयर प्रोडक्टस में ये शामिल होता है। विटामिन ए (Vitamin A) -- ये ड्राइ, बेजान त्वचा को रोकता है और इसे गाजर, खरबूजा और संतरे जैसे फल में और साथ ही हरी पत्तेदार सब्जियों में, अंडों में और लो-फैट डेयरी फूड्स में पाया जाता है। आप चाहें तो कुछ ऐसे मुँहासे रोकने वाले प्रोडक्टस भी खरीद सकते हैं, जिसमें रेटिनोइड्स (retinoids) नाम का विटामिन ए मौजूद होता है, जो आपकी त्वचा को झुर्रियों और भूरे धब्बों से बचाने में मदद करता है। विटामिन सी (Vitamin C) -- ये आपको धूप से और धूप से होने वाली क्षति से बचाने में मदद करता है। विटामिन सी को खट्टे फलों में, पपीता, कीवी, ब्रोकली, लाल शिमला मिर्च और ब्रसेल्स (brussels) स्प्राउट में पाया जा सकता है। विटामिन ई (Vitamin E) -- ये एक और एंटीऑक्सीडेंट है, जो आपकी त्वचा को सूर्य की किरणों से होने वाले नुकसान से बचाने में और सूजन को रोकने में मदद करता है। इस विटामिन को पाने के लिए, नट्स, सीड्स, वेजिटेबल ओइल्स, ऑलिव्स, पालक, एस्परैगस (asparagus) और हरी पत्तियाँ खाएं। हैल्दी फैट्स -- जी बिल्कुल सही पढ़ा आपने, कुछ फैट्स आपके लिए अच्छे होते हैं! अपनी त्वचा के प्राकृतिक तेल को बनाए रखने में मदद के लिए ओमेगा-3 एस (Omega-3s) और ओमेगा-6 एस (Omega-6s) की तलाश करें, जो आपकी त्वचा से ड्राइनेस और धब्बों को दूर रखती है, और साथ ही आपकी त्वचा को जवाँ और कोमल भी बनाता है। आप इन फेटी एसिड्स को, ऑलिव और कैनोला ऑइल में, अलसी का बीज, अखरोट और ठंडे पानी वाली फिश, जैसे कि सैल्मन, मैकरेल और सार्डिन (sardines) में पा सकते हैं। ग्रीन टी (Green tea) -- इसे आपकी त्वचा के लिए एक "मैजिक पोषण" की तरह माना जाता है, क्योंकि ये सूजन को कम करने में, डीएनए (DNA) डैमेज से बचाती है और धूप से हुई क्षति को भी ठीक करने में मदद करती है। पानी कई कारणों से आपकी हैल्थ के लिए बहुत ज्यादा जरूरी होता है, और इसके साथ ही दिन में भरपूर पानी पीने की वजह से आपकी त्वचा पर एक अलग ही हायड्रेटेड ग्लो नजर आने लगेगा। पानी ग्रहण करने की मात्रा को रोजाना 8 ग्लास तक निर्धारित करें, ताकि ये आपके शरीर को और आपकी त्वचा को टोक्सिन्स से मुक्त करने में मदद कर सके। आपके शरीर के किसी भी अंग की ही तरह, आपकी त्वचा भी सेल्स से मिलकर बनी हुई होती है, जो कि पानी के बिना सही रूप से काम नहीं कर सकेंगे। आपकी त्वचा पर सबसे आखिर में आपके द्वारा पिया हुआ पानी पहुँचता है, इसलिए ध्यान से अपनी त्वचा को हायड्रेटेड बनाए रखने के लिए भरपूर पानी पीना न भूलें। नियमित रूप से की जाने वाली एक्सर्साइज़ से न सिर्फ आपका स्ट्रेस लेवल कम होता है, बल्कि ये आपके शरीर में ब्लड सर्क्युलेशन को बेहतर बनाने में मदद करती है, जिसकी वजह से आपकी त्वचा की सेल्स तक और ज्यादा ऑक्सीजन पहुँचती है और आपकी त्वचा के अवशेष भी दूर हट जाते हैं। एक बात का ध्यान रखें, कि पसीने की वजह से भी मुँहासे होते हैं, इसलिए वर्कआउट के दौरान प्रोपर हाइजीन मेंटेन करना न भूलें। इसे आप नहीं भूल सकते। त्वचा के बहुत ज्यादा वक़्त तक धूप के संपर्क में आने से भी त्वचा को काफी नुकसान पहुँचता है। हो सकता है, कि टैनिंग की वजह से आपको ऐसा लगे कि आप "नेचरल ग्लो" पा रहे हैं, लेकिन त्वचा को सुरक्षित किए बिना धूप में जाना, आपको त्वचा के कैंसर की संभावना में डाल सकता है और आपकी त्वचा पर धब्बे भी बना सकता है, इसके साथ ही ये आपके मुँहासों में सनबर्न की वजह से सूजन पैदा करके, इन्हें और ज्यादा बदतर भी बना सकता है। आप जब भी घर से बाहर निकलें, संसक्रीन लगाकर ही निकलें। संसक्रीन भी अलग-अलग त्वचा के हिसाब से बनी हुई होती हैं, तो अगर आपकी त्वचा ओइली है, तो अपने लिए एक हल्का सा सन स्क्रीन खरीदें, जिसमें एवोबेंजोन (avobenzone), ऑक्सीबेंजोन (oxybenzone), मेथोक्सिसिनेमेट (methoxycinnamate), ओक्टोक्रिलिन (octocrylene), और ज़िंक ऑक्साइड (zinc oxide) होना चाहिए। आप चाहें तो नॉनकोमेडोजेनिक (noncomedogenic) लिखे हुए लेबल को भी पा सकते हैं, जिसका मतलब कि ये आपके पोर्स को ब्लॉक नहीं करता। ये आपको अजीब जरूर लगेगा, लेकिन आपके हाँथों में मौजूद तेल की वजह से, चेहरे पर मुँहासे हो सकते हैं। पूरे दिन में, आप आपके हाँथ की ओर ध्यान दें, कि वो कहाँ पर रखा हुआ है। क्या आप अपनी हथेली में आपके गाल या आपकी चिन को रखे हैं? क्या आप लगातार आपकी त्वचा के दाग-धब्बों को खींच रहे हैं, या फिर अपने बालों को चेहरे पर लेकर आ रहे हैं? ये सारी चीज़ें ही आपके चेहरे के ऊपर तेल छोड़ जाती हैं, जिसकी वजह से आपको और ज्यादा मुँहासे होने लगते हैं। आपके सेल फोन में भी बहुत सारे जर्म्स और ऑइल छिपा हुआ होता है, जो काफी आसानी से आपके चेहरे से चिपक जाता है। सेल फोन के गर्म होने की वजह से, बैक्टीरिया और ज्यादा बढ़ जाते हैं और आप जब बात करने के लिए इसे आपके चेहरे के करीब लाते हैं, तब आप उन सारे बैक्टीरिया के बहुत ज्यादा संपर्क में आ जाते हैं। दिन में कम से कम एक बार आपके फोन को एक वाइप या हैंड सेनीटाइज़र से जरूर साफ किया करें।
बेसिक त्वचा के प्रकारों के बारे में जानें: अपनी त्वचा को क्लीन करें: अपने चेहरे के टी (T) ज़ोन को एक नैप्किन या टिशू पेपर से दबाएँ: टिशू की जांच करें: सीटीएम (CTM, क्लींजिंग/Cleansing, टोनिंग/Toning, और मॉइस्चराइजिंग/Moisturizing) सीखें और रोजाना इसे करने का नियम बना लें: अपने चेहरे को क्लींज करें: टोनर लगाएँ: अपनी त्वचा को मॉइस्चराइज़ करें: आँखों की क्रीम इस्तेमाल करें: अपनी  स्किन टोन को ईवन करें: कंसीलर लगाएँ: ब्रोंजर (bronzer) लगाएँ: कलर एड करें: एक क्रीम हाइलाइटर लगाएँ: परिणामों को सराहें: अपनी लाइफ में मौजूद तनाव के कारकों के ऊपर विचार करें: अनहैल्दी भोजन से दूर रहें: एंटीऑक्सीडेंट्स, विटामिन्स और अन्य अच्छे न्यूट्रीएंट्स की अधिकता वाले भोजन को ग्रहण करें: भरपूर पानी पिया करें: नियमित रूप से एक्सर्साइज़ भी किया करें: संसक्रीन इस्तेमाल करें: अपने चेहरे को बार-बार छूने से बचें:
https://www.wikihow.com/Get-Glowing-Skin-in-Just-One-Week https://www.wikihow.com/Get-Glowing-Skin-in-Just-One-Week https://www.wikihow.com/Get-Glowing-Skin-in-Just-One-Week https://www.wikihow.com/Get-Glowing-Skin-in-Just-One-Week
Determining Your Skin Type Following CTM Wearing Makeup Monitoring Your Lifestyle Habits